Bedford Vehicles

Η Bedford Vehicles, συνήθως συντομευμένη σε Bedford, ήταν μια βρετανική εταιρεία που παρήγαγε φορτηγά στο Λούτον από το 1932 μέχρι το 1986. Ήταν θυγατρική της τότε πολυεθνικής General Motors και κατατασσόταν σαν την επαγγελματική μάρκα της Vauxhall Motors. Η Bedford ήταν μια αρκετά πετυχημένη μάρκα, με μεγάλες πωλήσεις φορτηγών, μέχρι το 1986 όταν η εταιρία αντιμετώπισε οικονομικά προβλήματα και χωρίστηκε σε IBC Vehicles και AWD Trucks.

Σήμερα η IBC Vehicles έχει μετονομαστεί σε GMM Luton και ανήκει στην PSA Group, μετά την πώληση της Vauxhall Motors και της Opel. Σήμερα παράγει μια έκδοση από το Citroen Jumpy.

Ιστορία 
Αρχικά η General Motors παρήγαγε φορτηγά στο Χέντον, υπό τη μάρκα Chevrolet. Μέσα στη δεκαετία του 1920, η General Motors αγόρασε την Vauxhall Motors και την Opel, έτσι ώστε να ανταγωνιστεί τη Ford, η οποία είχε επίσης ανοίξει εργοστάσια στην Ευρώπη. Με αυτές τις αγορές η GM άρχιζε να παράγει τα φορτηγά της σε ένα καινούριο εργοστάσιο στο Λούτον, αρχικά συνέχισε να χρησιμοποιεί τη μάρκα Chevrolet, μέχρι το 1932, όταν η μάρκα Bedford άρχισε να χρησιμοποιείται. Το όνομα Bedford ήταν εμπνευσμένο από το Μπέντφορντσιρ.

Αρχικά η εταιρεία άρχιζε να παράγει το Bedford M-Series και το Bedford O-Series, τα οποία χρησιμοποιούσαν Chevrolet μηχανές, κάτι που τα έκανε αρκετά γρηγορότερα από φορτηγά της Leyland Motors και της ERF. Για αυτό ήταν αρκετά δημοφιλές και από το 1935, το εργοστάσιο είχε 199 υπάλληλους και παρήγαγε πάνω από 500 φορτηγά τον χρόνο. Το 1938, η εταιρεία άρχιζε να παράγει το Bedford HC βαν.

Με την αρχή του Δεύτερου Παγκόσμιου Πόλεμου, η εταιρεία σταμάτησε να παράγει το M-Series και το HC, αν και συνέχισε να παράγει το O-Series και το λίγο πιο καινούριο QL για τον Βρετανικό στρατό. Μετά τον πόλεμο, η εταιρεία άνοιξε ένα καινούριο εργοστάσιο στο Ντάνστεϊμπλ, για την παραγωγή των βαρέων οχημάτων, ενώ το εργοστάσιο στο Λούτον, επικεντρώθηκε στην παραγωγή των βαν μοντέλων. Η παραγωγή από το M-Series και το HC ξανάρχισε μέχρι το 1953, όταν τα μοντέλα αντικαταστάθηκαν από το Bedford TA και το Bedford CA βαν. Η εταιρία επίσης άρχιζε να παράγει το Bedford S-Type και το Bedford RL. Το Bedford TA ήταν βασισμένο στο ίδιο σασί με το Chevrolet Advance Design, το οποίο επίσης χρησιμοποιόταν από το Opel Blitz.

Το S-Type αντικαταστάθηκε από το Bedford TK και το CA με το Bedford CF, τα οποία ήταν αρκετά δημοφιλές. Το 1958 το TA εκσυγχρονίστηκε σαν το Bedford TJ. Η εταιρία επίσης άρχιζε να παράγει το Bedford HA. Μέσα στη δεκαετία του 1970 τα μοντέλα της εταιρείας γινόντουσαν όλο και πιο δημοφιλή και παράγονταν επίσης στην Αυστραλία, τη Νέα Ζηλανδία και την Ανατολική Αφρική. Από το 1975 το Bedford TJ σταμάτησε να είναι διαθέσιμο στην Αγγλία, αν και συνέχισε να παράγεται για εξαγωγές, καθώς ήταν αρκετά δημοφιλές στο εξωτερικό. Η εταιρεία επίσης άρχισε να παράγει το Bedford TM.

Το 1982, το TK αντικαταστάθηκε από το Bedford TL, αν και το TK συνέχισε να παράγει σαν ένα φθηνότερο εναλλακτικό μοντέλο. Η εταιρεία άρχιζε να αντιμετωπίζει οικονομικά προβλήματα, καθώς τα φορτηγά που παρήγαγε ήταν αρκετά απαρχαιωμένα στην κατασκευή τους και έτσι δεν κατάφερναν αρκετά καλές πωλήσεις. Το 1986, η εταιρεία δέχτηκε μεγάλο πλήγμα, όταν ο Βρετανικός στρατός, επέλεξε την Leyland DAF ως τον κύριο προμηθευτή για στρατιωτικά φορτηγά, αν και συνέχιζε να αγοράζει φορτηγά Bedford.

IBC Vehicles 
Η General Motors για να αποφύγει τη χρεωκοπία της Bedford, πούλησε το εργοστάσιο στου Λούτον, στην Isuzu, η οποία το μετονόμασε σε IBC Vehicles (Isuzu Bedford Company) και άρχιζε να παράγει το Isuzu Fargo υπό το όνομα Bedford Midi, για να αντικαταστήσει το Bedford CF βαν. Η Isuzu παρήγαγε και άλλα μοντέλα εκεί με το όνομα Bedford, όπως το Bedford KB (που μετά ονομάστηκε Bedford Brava) και επίσης είσηγαγε διάφορα Isuzu φορτηγά.

Το 1991, η General Motors πούλησε το όνομα Bedford στην AWD, έτσι το Bedford Midi μετονομάστηκε σε Vauxhall Midi και το Bedford Brava σε Vauxhall Brava. Στο εργοστάσιο επίσης παραγόταν το Suzuki Carry σαν το Bedford Rascal. Το 1998, το εργοστάσιο πουλήθηκε στη Renault, έτσι το Renault Trafic άρχιζε να παράγεται εκεί ως το Vauxhall Arena και μετά ως το Vauxhall Vivaro.

Το εργοστάσιο μετονομάστηκε σε GMM Luton. Με την πώληση της Vauxhall Motors και της Opel στην PSA Group, το εργοστάσιο επίσης πουλήθηκε εκεί και σήμερα παράγει συγκεκριμένες εκδόσεις από το Citroen Jumpy.

AWD Trucks 
Το 1986 το εργοστάσιο στο Ντάνστεϊμπλ πουλήθηκε στον επιχειρηματία David Brown, ο οποίος το μετονόμασε σε AWD Trucks. Συνέχιζε να παράγει τα μοντέλα Bedford TM και Bedford TL, άλλα και το Bedford TK για στρατιωτική χρήση μόνο. Το Bedford TJ συνέχιζε να παράγεται και ήταν το πιο δημοφιλές όχημα της εταιρίας, αν και παραγόταν μόνο για εξαγωγή, κυρίως στην Ινδία, Πακιστάν και Αφρική. Αρχικά αυτά τα μοντέλα πουλίωντουσαν υπό την AWD μάρκα, μέχρι το 1991, όταν η General Motors πούλησε το όνομα Bedford στον David Brown.

Το 1992, η εταιρεία αγοράστηκε από τη Marshall Aerospace και μετονομάστηκε σε Marshall SPV. Ο Brown, με την οικονομική άνεση που είχε προσφέρει η Marshall Aerospace, άνοιξε ένα καινούριο εργοστάσιο στο Ηιντον Ον Δε Γκριν (Hinton on the Green) για να επεκτείνει την παραγωγή από τα Bedford μοντέλα. Ο Brown, που ήθελε η Bedford να πάρει τη θέση της Leyland DAF, ως τον μεγαλύτερο προμηθευτή φορτηγών για τον Βρετανικό στρατό, έφτιαξε μια καινούρια μάρκα, τη Multidrive Vehicles. Αρχικά το πρώτο όχημα που παρήγαγε η εταιρεία ήταν το Multidrive MT55, το οποίο χρησιμοποιούσε την καμπίνα από το Bedford TM, αλλά είχε ένα τελείως διαφορετικό σασί.

Δυστυχώς, πουλήθηκαν μόλις 20 οχήματα και η εταιρεία εξαγοράστηκε από την Caterpillar. Σήμερα είναι ακόμη ενεργή και παράγει διάφορα μοντέλα της Caterpillar. Επίσης, παρουσιάζει διάφορα concepts (πρωτότυπα οχήματα) για στρατιωτικά οχήματα. Η Marshall SPV συνεχίζει να είναι μέρος της Marshall Aerospace και παράγει διάφορα στρατιωτικά οχήματα.

Εικόνες

Εξωτερικοί σύνδεσμοι 
 Bedford Trucks History 
 AWD sale to put Bedford in Cambridge
 THE END FOR BEDFORD
 Marshall is set to use Bedford name
 Bedford Production For 1995

Βρετανικές αυτοκινητοβιομηχανίες